În pieţele din Indonezia se vând în continuare lilieci. Un medic veterinar spune că ar putea fi noul Wuhan.
Liliecii au rămas la vânzare în pieţele din Indonezia, în ciuda legăturilor cu Covid-19. Se crede că virusul a pornit de la lilieci, prin intermediul unui alt animal. Piaţa din Wuhan a fost închisă în urmă cu mai multe luni.
În multe ţări din Asia, carnea de liliac este o delicatesă, însă vânzarea s-a oprit în ultimele luni. Nu şi în Indonezia, relatează Business Insider.Piaţa Langowan din Indonezia este cunoscută pentru multe animale exotice, precum şerpi, şopârle, lilieci sau şobolani."Cumpărătorilor le-a fost frică să mănânce carne de liliac, dar treptat, considerând că avem un mod diferit de a prepara carnea, nu se mai tem de ea", a spus Yani Tulangow, managerul pieţei."Situaţia din Wuhan, de unde a pornit coronavirusul, este aproape similară cu ceea ce se întâmplă în Indonezia, unde există atât de multe pieţe de animale sălbatice. Poate fi un spaţiu pentru multe tipuri de boli", a spus un medic veterinar de la Universitatea Gadjah Mada, din Indonezia.Organizaţia Mondială a Sănătăţii încă nu a detectat originea exactă a Covid-19, însă liliecii sunt principalii suspecţi şi ar fi putut transmite virusul către oameni prin intermediul unui alt animal.